# BAe 146

### Wikipedia

Buzz BAE 146-300

BAe 146 -sarja lienee menestynein brittiläinen suihkumatkustajakoneperhe 395:llä rakennetulla koneella. Kyseessä on lyhyen matkan nelimoottorinen matkustajalentokone, josta on tehty useita eri modifikaatioita.

## [muokkaa] Historia

Vuoden 1973 elokuussa Hawker Siddeley Aviation ilmoitti suunnittelevansa uutta lyhyen matkan hiljaista nelimoottorista konetta. Alun perin nimeä HS-146 kantaneen koneen kehitysprojekti joutui kuitenkin vaikeuksiin taloudellisten ongelmien vuoksi. Vuonna 1978 Hawker Siddeley joutui vastamuodostuneen British Aerospacen alaisuuteen. Tämän seurauksena projektin nimi vaihtui BAe 146:ksi. Kolmas syyskuuta 1981 projektin tuloksena syntynyt BAe 146-100 teki ensilentonsa.

146-200 on pidennetty versio 146-100:sta. Se on suurelta osin edeltäjänsä kaltainen, mutta 2,39 metriä pidempi, jonka ansiosta lattian alaiset rahtitilat ovat 35% suuremmat. Ensimmäinen 146-200 sarjan kone teki neitsytlentonsa elokuun ensimmäinen päivä vuonna 1982.

BAe 146-300 on vielä pidemmäksi venytetty versio, joka teki ensilentonsa vasta vuonna 1987. Viimeinen varsinainen 146-sarjan kone valmistui vuonna 1993, mutta seuraajana oli uudistettu Avro 146-RJ-sarja.

Wikimedia Commonsissa on lisää materiaalia aiheesta BAe 146.
Haettu osoitteesta http://fi.wikipedia.org../../../b/a/e/BAe_146_b307.html

Luokka: Matkustajalentokoneet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- 日本語
- Српски / Srpski
- Svenska